Walther P22

Walther P22 er en halvautomatisk pistol fra Carl Walther GmbH Sportwaffen.

Pistolen er i kaliber .22 Long Rifle og er beregnet for sivilt bruk, til blinkskyting og rekreasjonskyting. Det finnes også en variant; P22 Target, som har lengre løp (127 mm) og er bedre egnet til blinkskyting. En skifter enkelt fra standard til Target modell ved å skifte løp og sette på en løpsvekt foran.

Pistolen er en mini-versjon av Walther P99 (kaliber 9 x 19 mm Luger), har dobbel sikring, polymergrep med utskiftbar bakdel og utvendig hammer. Rammen er av aluminium og bidrar til meget lav vekt (430 gram). Det finnes et utvalg av tilbehør; som rødpunktsikte, fiberoptiske sikter, lasersikte og lyddemper. Pistolen hadde en del barnesykdommer, bl.a med dårlige magasiner, og er fremdeles ikke en 100% pålitelig pistol.

Walther P22 ble brukt både ved Virginia Tech-massakren i 2007 og massakren ved Kauhajoki yrkesskole i 2008

Eksterne lenker 
 
 Walther America - P22
 Carl Walther Sportwaffen GmbH - P22
 Walther P22 Bibel (PDF-fil)
 Test av P22

P22
Pistoler
Skytevåpen i kaliber .22 Long Rifle
Tyske skytevåpen